CELEX: 31984D0516
Language: el
Date: 1984-10-23 00:00:00
Title: 84/516/ΕΟΚ: Απόφαση του Συμβουλίου της 23ης Οκτωβρίου 1984 για την τροποποίηση της απόφασης 82/438/ΕΟΚ περί της δυνατότητας ορισμένων κρατών μελών να αυξήσουν το επίπεδο επιδοτήσεως των επιτοκίων που προβλέπεται στην οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων

Avis juridique important

|

31984D0516

84/516/ΕΟΚ: Απόφαση του Συμβουλίου της 23ης Οκτωβρίου 1984 για την τροποποίηση της απόφασης 82/438/ΕΟΚ περί της δυνατότητας ορισμένων κρατών μελών να αυξήσουν το επίπεδο επιδοτήσεως των επιτοκίων που προβλέπεται στην οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων  

Επίσημη Εφημερίδα αριθ. L 285 της 30/10/1984 σ. 0016 - 0016

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 23ης Οκτωβρίου 1984  για την τροποποίηση της απόφασης 82/438/ΕΟΚ περί της δυνατότητας ορισμένων κρατών μελών να αυξήσουν το επίπεδο επιδοτήσεως των επιτοκίων που προβλέπεται στην οδηγία 72/159/ΕΟΚ περί εκσυγχρονισμού των γεωργικών εκμεταλλεύσεων  (84/516/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/513/ΕΟΚ (2), και ιδίως το άρθρο 8 παράγραφος 2 δεύτερο εδάφιο,  την πρόταση της Επιτροπής,  Εκτιμώντας:  ότι τα επιτόκια που ισχύουν σήμερα στα συγκεκριμένα κράτη μέλη δεν έχουν μειωθεί σε σχέση με την κατάσταση του Μαρτίου 1984 και ότι τα επιτόκια που επιβαρύνουν τον δικαιούχο συνεχίζουν, κατά συνέπεια, να υπερβαίνουν το ελάχιστο ποσό που έχει καθοριστεί από την οδηγία 72/159/ΕΟΚ· ότι είναι λοιπόν σκόπιμο να παραταθεί η απόφαση 82/438/ΕΟΚ (3), όπως τροποποιήθηκε από την απόφαση 84/143/ΕΟΚ (4), η οποία εφαρμόζεται μέχρι τις 30 Ιουνίου 1984,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Από την 1η Ιουλίου 1984, το άρθρο 3 της απόφασης 82/438/ΕΟΚ αντικαθίσταται από το ακόλουθο κείμενο:  «Άρθρο 3  Η παρούσα απόφαση εφαρμόζεται μέχρι τις 31 Δεκεμβρίου 1984.».  Άρθρο 2  Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, την Ελληνική Δημοκρατία, τη Γαλλική Δημοκρατία, το Μεγάλο Δουκάτο του Λουξεμβούργου το Βασίλειο των Κάτω Χωρών και το Ηνωμένο Βασίλειο της Μεγάλης Βρετανίας και Βόρειας Ιρλανδίας.  Λουξεμβούργο, 23 Οκτωβρίου 1984.  Για το Συμβούλιο  Ο Πρόεδρος  A. DEASY  (1) ΕΕ αριθ. L 96 της 23. 4. 1972, σ. 1.  (2) Βλέπε σελίδα 13 της παρούσας Επίσημης Εφημερίδας.  (3) ΕΕ αριθ. L 193 της 3. 7. 1982, σ. 39.  (4) ΕΕ αριθ. L 72 της 15. 3. 1984, σ. 28.